— Місія “Экспрэс ААН-70 у Беларусі для Мэт устойлівага развіцця” заключалася ў тым, каб сабраць актывістаў разам і даць ім магчымасць пагаварыць адзін з адным. З улікам таго, што людзі, якіх мы хацелі прыцягнуць да ўдзелу ў гэтай акцыі, былі абсалютна рознымі, я першапачаткова ведаў, што ў некаторых з іх ніколі не будзе шанцу нават пагаварыць адзін з адным, не кажучы ўжо пра блізкае знаёмства. Акрамя таго, нашай мэтай таксама з’яўлялася набліжэнне ААН і МУР да жыхароў у іншых гарадах Беларусі, акрамя яе сталіцы. Бо Мэты ўстойлівага развіцця былі вызначаны шырокай супольнасцю, а не толькі экспертамі і палітыкамі. Увесь свет дапамагаў сфармуляваць гэтыя мэты праз правядзенне вялікай колькасці інтэрв’ю і апытання “Мой Свет”, у рамках якога людзі самі вызначалі, у якім свеце яны б хацелі жыць у 2030 годзе. Больш за 15000 чалавек з Беларусі прынялі ўдзел у гэтых інтэрв’ю і апытанні. Калі мы хочам дасягнуць гэтых мэт, то павінны працаваць усе разам, а не толькі ўрады і міжнародныя арганізацыі. Вось чаму было важна абмеркаваць з людзьмі па ўсёй Беларусі спосабы вырашэння гэтай глабальнай задачы.